turjo4nis/wikipedia-bn-dump-20250701 huggingface dataset:
ডানস্টারের চলমান ওয়াটারমিল

ডানস্টারের চলমান ওয়াটারমিল (ক্যাসল মিল নামেও পরিচিত) ইংল্যান্ডের সমারসেট-এর ডানস্টার-এ ১৮ শতকে পুনঃস্থাপিত একটি ওয়াটারমিল, যা এভিল নদীর উপর এবং ডানস্টার ক্যাসল এর ভূমির উপর অবস্থিত গ্যালক্স সেতুর নিকটে অবস্থিত। এটি একটি গ্রেড-২ তালিকাভুক্ত দালান।

বর্তমানে কারখানাটি যেখানে রয়েছে সেখানে ডুমসডে বুক-এ একটি কারখানা পূর্বে তালিকাভুক্ত ছিল, কিন্ত বর্তমান দালানটি ১৭৮০ সালের কাছাকাছি সময়ে নির্মাণ করা হয়েছিল। এটি ১৯৬২ সালে বন্ধ হয়ে যায় এবং ১৯৭৯ সালে পুনরায় চালু করা হয় এবং এখনও গম ভানতে ব্যবহৃত হয়। যন্ত্রপাতিগুলো দুটি জলচক্রের মাধ্যমে চালিত হয়। এটির মালিক ন্যাশনাল ট্রাস্ট, কিন্তু পর্যটন আকর্ষণীয় স্থান হিসেবে একটি বেসরকারি মালিকানাধীন প্রতিষ্ঠানের দ্বারা পরিচালিত।

ইতিহাস 

১০৮৬ সালে ডুমসডে বুক-এর সময়ে ডানস্টারে দুটি কারখানা ছিল। একটিকে লোয়ার মিল বলা হতো যা বর্তমান কারখানার জমির উপর ছিল। সপ্তদশ শতকে সেখানে মল্ট ও যব দুইয়েরই কারখানা ছিল কিন্তু ১৭২১ সালের মধ্যে এদের একটি ফুলিং কারখানায় রুপান্তরিত করা হয়।  বর্তমান কারখানা,  ১৭৮০ সালের কাছাকাছি সময়ে পূর্বের দুটি কারখানাকে প্রতিস্থাপিত করে নির্মিত হয়।  ১৯৪০ সালে সেখানে একটি বেকারি যুক্ত করা হয়। কারখানাটিতে দ্বিতীয় বিশ্বযুদ্ধের আগ পর্যন্ত ভুট্টা ভাঙা হত এবং এরপর থেকে ১৯৬২ সালে বন্ধ হওয়ার আগ পর্যন্ত, পশুখাদ্য ভাঙা হত।

এটিকে ১৯৭৯ সালে পুনরায় কার্যোপযোগী করে চালু করা হয়। এটি ১৯৮২ সালে একটি সংরক্ষণ পুরস্কার জয় করে। কারখানাটি এখনও গম ভাঙার কাজে ব্যবহৃত হয়। দালানটিতে একটি ক্যাফে খোলা হয় যেখানে পূর্বে গুদাম ঘর ও আস্তাবল ছিল। এক্সমুর টেকসই উন্নয়ন তহবিল-এর অর্থায়নে অধিকতর সংস্কার কাজ ২০০৭ সালে সমাপ্ত হয়।

যদিও ন্যাশনাল ট্রাস্ট দালানটির মালিক, তবে পর্যটক আকর্ষণীয় স্থান হিসেবে একটি বেসরকারি মালিকানাধীন প্রতিষ্ঠানের নিকট ইজারা দেয়া রয়েছে এবং সকল দর্শনার্থীদের জন্য প্রবেশ মূল্য প্রযোজ্য। এই স্থানটিতে প্রতি বছর প্রায় ১০,০০০ পর্যটক ভ্রমণ করেন এবং ৬-৮ টন আটা উৎপাদন করে। ২০১৫ দ্বিতীয় জলচক্রটি পুনঃস্থাপন এবং ভেঙে পড়া চক্রটি প্রতিস্থাপন করা হয়।

স্থাপত্য এবং যন্ত্রপাতি

দ্বিতল দালানটিতে স্লেট-পাথরের ছাদ রয়েছে। দক্ষিণ পূর্ব দিকের একটি পাথরের দেয়ালে রট লোহা নির্মিত বাঁকানো প্রবেশপথ রয়েছে।

চূর্ণন যন্ত্রগুলো এক জোড়া জলচক্রের দ্বারা চালিত, যা কতগুলো বেল্টের মাধ্যমে খাঁজকাটা চক্রে শক্তি স্থানান্তর করে। এটি পরবর্তীতে চূর্ণন পাথর ও বস্তা চালনা করে। দ্বিতীয় তলায় একটি দরজা রয়েছে যা উপকরনগুলোকে দালানের উপরে উঠানোর জন্য সাহায্য করে।

একটি সংযোজিত ঝাড়াই যন্ত্র ব্যবহার করে, চূর্ণন পাথরের দ্বারা চূর্ণীকৃত আটা ঝাড়া হয়।

তথ্যসূত্র

বহিঃসংযোগ
 
ন্যাশনাল ট্রাস্টে ডানস্টারের চলমান ওয়াটারমিল সম্পর্কিত তথ্য

স্থাপনা
স্থাপত্য
যুক্তরাজ্যের পর্যটন
আলেক্স ভিদাল

আলেক্স ভিদাল পারেঊ (জন্ম: ২১ আগস্ট ১৯৮৯) স্পেনীয় পেশাদার ফুটবলার যিনি সেভিয়ার হয়ে রাইট উইংগার অথবা রাইট ব্যাক হিসেবে খেলেন।

ভিদাল তার পেশাদার জীবন শুরু করেন ২০০৮ সালে স্পেনের এসপানিওল এ। কিন্তু তিনি মূল দলে কখনো জায়গা পান নি। ২০০৯ সালে তিনি ধারে গ্রিক প্যানথ্রাকিকোস ক্লাবে খেলেন। ২০০৯ সালে তিনি জিমনাস্টিকে যোগ দেন। কিন্তু সেখানে তিনি বেশিরভাগ সময় কাটান ক্লাবের দ্বিতীয় দল পোবলা মাফুমেতে। ২০১০ সালে ভিদাল মায়োর্কাতে যোগ দেন কিন্তু সেখানেও তাকে মায়োর্কা বি দলে স্পেনের তৃতীয় বিভাগে খেলতে হয়। ২০১১ সালে তিনি আলমেরিয়া বি দলে যোগ দেন। কিন্তু কিছুদিন পরই তিনি আলমেরিয়ার মূল দলে ডাক পান। ২০১৪ সালে তিনি সেভিয়ায় যোগ দেন। সেখানে এক বছর কাটানোর পর তিনি ২০১৫ সালে বার্সেলোনায় যোগ দেন। ২০১৮ সালে ৮৫ লক্ষ ইউরোর বিনিময়ে সেভিয়া তাকে পুনরায় কিনে নেয়।

২০১৩ সালের ৩০ ডিসেম্বর আলেক্স ভিদালের কাতালোনিয়া দলে অভিষেক হয়। ২৬ মে ২০১৫ তারিখে আলেক্স ভিদালের স্পেন দলে অভিষেক হয় বেলারুশ এর বিপক্ষে।

তথ্যসূত্র 

জীবিত ব্যক্তি
১৯৮৯-এ জন্ম
স্পেনীয় ফুটবলার
ফুটবল মধ্যমাঠের খেলোয়াড়
লা লিগার খেলোয়াড়
সেভিয়া ফুটবল ক্লাবের খেলোয়াড়
ফুটবল ক্লাব বার্সেলোনার খেলোয়াড়
উয়েফা ইউরোপা লিগ বিজয়ী খেলোয়াড়
দেপোর্তিভো আলাভেসের খেলোয়াড়
ইউনিয়ন দেপোর্তিভা আলমেরিয়ার খেলোয়াড়
ফুটবল ক্লাব দামের খেলোয়াড়
তারাগোনা জিমনাস্টিক ক্লাবের ফুটবলার
ফুটবল ক্লাব পোবলা দে মাফুমেতের খেলোয়াড়
রিয়াল ক্লাব দেপোর্তিভো মায়োর্কা বি-এর খেলোয়াড়
ফুটবল ক্লাব রেউস দেপোর্তিউয়ের খেলোয়াড়
রিয়াল ক্লাব দেপোর্তিউ এস্পানিওল বি-এর খেলোয়াড়
গ্রিসে প্রবাসী ফুটবলার
কাতালান ফুটবলার
ফুটবল উইঙ্গার
সেহুন্দা দিভিসিওনের খেলোয়াড়
সেহুন্দা দিভিসিওন বি-এর খেলোয়াড়
তেরসেরা দিভিসিওনের খেলোয়াড়
রিয়াল ক্লাব দেপোর্তিউ এস্পানিওলের ফুটবলার
স্পেনের আন্তর্জাতিক ফুটবলার
স্পেনীয় প্রবাসী ফুটবলার
স্পেনীয় পুরুষ ফুটবলার
ফুটবল ফুলব্যাক
ফুলহার নদ

ফুলহার নদ() ভারতের, বিহার ও পশ্চিমবঙ্গে প্রবাহিত একটি আন্তর্রাজ্যীয় নদী।

গতিপথ 
ফুলহার নদ কিশানগঞ্জের লখিমারার কাছে মহানন্দা নদী থেকে আলাদা হয়ে, বিহারের কাটিহার হয়ে মালদা জেলাতে প্রবেশ করে ভুতনির কাছে গঙ্গা নদীতে পতিত হয়েছে। এই নদের গভীরতা কম হওয়াই বর্ষাকালে প্রচুর বন্যা হয়।

২০১৪-এর বন্যা 
ফুলহার নদে ২০১৪ সালে প্রচুর বন্যা হয় ও মহানন্দা বাঁধ টুটে, যার ফলে মালদা জেলার বিভিন্ন এলাকা বিপদগ্রস্ত হয়।

তথ্যসূত্র 

পশ্চিমবঙ্গের নদী
বিহারের নদী
সোভিয়েত রুবল

সোভিয়েত রুবল (মুদ্রা প্রতীক: руб; ব্যাংক কোড: SUR) ( রুব্লে) ছিল সোভিয়েত ইউনিয়নের মুদ্রা। সোভিয়েত রুবল শক্তিশালী মুদ্রাগুলির মধ্যে এক মুদ্রা ছিল। ১৯৬১ থেকে ১৯৯১ পর্যন্ত মূল্যে ১ সোভিয়েত রুবল = ১ পাউন্ড স্টার্লিং সমান।

১৯৯১ সালে সোভিয়েত ইউনিয়নের পতনে সঙ্গেই সোভিয়েত রুবল-ও অস্তিত্বে ব্যর্থ হল। ১৯৯৩ সালে এটি রুশ রুবল দ্বারা প্রতিস্থাপিত হয়।

১৯৬১ সংস্করণ

ধাতব মুদ্রা

কাগজের মুদ্রা

আরো দেখুন
রুশ রুবল

তথ্যসূত্র 

 

রাশিয়ার মুদ্রা
অপ্রচলিত মুদ্রা
সোভিয়েত ইউনিয়নে অর্থনীতি
সোভিয়েত ইউনিয়ন
রুবল
সোভিয়েত ইউনিয়নের অর্থনীতি
এশিয়ার মুদ্রা
ইউরোপের মুদ্রা
আধুনিক অপ্রচলিত মুদ্রা
সাবেক সোভিয়েত প্রজাতন্ত্র
বাঙ্গাবাড়ী ইউনিয়ন

বাঙ্গাবাড়ী ইউনিয়ন () গোমস্তাপুর উপজেলার একটি প্রশাসনিক এলাকা।

অবস্থান ও আয়তন
বাঙ্গাবাড়ী ইউনিয়ন এর দক্ষিণে মহানন্দা নদী এবং পশ্চিম ও উত্তর পশ্চিমে  ভারতের মালদহ জেলা অবস্থিত। বাঙ্গাবাড়ী ইউনিয়ন এর পূর্ব দিকে আলীনগর ইউনিয়ন অবস্থিত। এছাড়াও উত্তর পূর্ব দিক দিয়ে পূণর্ভবা নদী ভারত থেকে বাংলাদেশে প্রবেশ করেছে এর আয়তন – ১৪.৭০ (বর্গ কিঃ মিঃ)।

শিক্ষা
সরকারী তথ্যমতে এখানে ১৪ টি প্রাথমিক বিদ্যালয়, ৫ টি মাধ্যমিক বিদ্যালয়, একটি উচ্চ মাধ্যমিক কলেজ, ১ টি কারিগরি কলেজ এবং ৩ টি মাদ্রাসা আছে।

প্রশাসনিক ব্যবস্থা
এটি মোট ১৯ টি গ্রাম এবং ৫ টি মৌজার সমন্বয়ে গঠিত।
গ্রামগুলো হলোঃ

উল্লেখযোগ্য ব্যক্তি 
 খালেদ আলী মিঞা - প্রাচীন রাজনীতিবিদ এবং স্বাধীন বাংলাদেশের নির্বাচিত এই ভুখন্ডের প্রথম সংসদ সদস্য
 লোকমান হাকিম, সাবেক চেয়ারম্যান এবং শিক্ষা সংস্কারক।

ছবিঘর

তথ্যসূত্র

বহিঃসংযোগ

ভূগোল 

বিখ্যাত মহানন্দা নদী দক্ষিণে এবং পশ্চিমে বাঙ্গাবাড়ী ইউনিয়নের সীমানা, বাঙ্গাবাড়ী ইউনিয়ন ভারতের সাথে একটি সীমানা ভাগ করে নিয়েছে।

অবকাঠামো

যোগাযোগ 

বাঙ্গাবাড়ী ইউনিয়নে প্রধান সেলুলার নেটওয়ার্ক দ্বারা সেবা প্রদান করা হয়।কল করার জন্য ফোনও রয়েছে। ইন্টারনেট সেবাও রয়েছে।ডেটা ব্যান্ডউইথ দুর্বল।

স্বাস্থ্য সুবিধা 
গ্রামে একজন চিকিৎসক এবং প্রাথমিক চিকিৎসার সহায়তায় একটি ছোট জনস্বাস্থ্য সুবিধা রয়েছে।

ভাষা 

স্থানীয় লোকেরা বাংলায় কথা বলে।বিদ্যালয়গুলোতে বাংলা এবং ইংরেজি ভাষা শেখানো হয় এবং জনসংখ্যার শিক্ষিত অংশ ইংরেজিতে বুঝতে এবং কথা বলতে পারে।

আরো দেখুন 

 গোমস্তাপুর উপজেলা
 বাংলাদেশের গ্রামগুলির তালিকা
 নবাবগঞ্জ জেলা

গোমস্তাপুর উপজেলার ইউনিয়ন
রাজশাহী বিভাগ
দাপ্তরিক ভাষা

দাপ্তরিক ভাষা  হল এমন একটি ভাষা যা কোনো নির্দিষ্ট দেশ বা রাষ্ট্রে ব্যবহারের জন্য সাংবিধানিকভাবে স্বীকৃত ও বলবৎকৃত হয়। সাধারণত কোনো দেশের রাষ্ট্রভাষা ঐ দেশের সকল কোর্ট, সংসদসহ অন্যান্য সকল প্রতিষ্ঠানিক কাজে ব্যবহার করা হয়। একটি দেশের রাষ্ট্রভাষাকে সেই দেশের দাপ্তরিক ভাষা ও সরকারি ভাষাও বলা হয়ে থাকে। পৃথিবীর বহুজাতিক রাষ্ট্রগুলোতে সাধারণত কয়েকটি দাপ্তরিক ভাষা থাকে। একটি দেশের রাষ্ট্রভাষা সেই দেশের প্রধান কথ্য ভাষা ও জাতীয় ভাষা হতেও পারে আবার নাও হতে পারে। যেমন, আফ্রিকার অনেক অনুন্নত উত্তর-উপনিবেশী দেশে প্রধান কথ্য ভাষা বা জাতীয় ভাষা সেখানকার দাপ্তরিক ভাষা নয়।

আরও দেখুন

তথ্যসূত্র 

 Writing Systems of the World: Alphabets, Syllabaries, Pictograms (1990),  — lists official languages of the countries of the world, among other information.

বহিঃসংযোগ 

দাপ্তরিক ভাষা
ভাষা অনুযায়ী দেশ ও অঞ্চল
ফ্রোজেন ফিভার

ফ্রোজেন ফিভার হলো একটি ২০১৫ সালের মার্কিন কম্পিউটার-এনিমেটেড কল্পকাহিনীর ধারার স্বল্পদৈর্ঘ্য চলচ্চিত্র, যা ওয়াল্ট ডিজনি এনিমেশন স্টুডিওস দ্বারা প্রযোজিত এবং ওয়াল্ট ডিজনি পিকচার্স দ্বারা মুক্তি প্রাপ্ত। এটি ২০১৩ সালের ফ্রোজেন চলচ্চিত্রের একটি সিক্যুয়েল এবং এটিতে ক্রিস্টোফ, স্ভেন এবং ওলাফের সাহায্যের সঙ্গে এলসার দেওয়া অ্যানার জন্মদিনের উৎসবকে কেন্দ্র করে আবর্তিত হয়েছে। তাদের প্রথম চলচ্চিত্র থেকে ক্রিস বাক ও জেনিফার লি চলচ্চিত্রের পরিচালক হিসেবে রয়েছে যার পাশাপাশি ক্রিস্টেন বেল, ইডিনা মেঞ্জেল, জোনাথন গ্রফ এবং জশ গ্যাড তাদের নিজ ভূমিকায় পুনরাবৃত্তি করেন।

ফ্রোজেন ফিভার-এর প্রযোজনা জুন ২০১৪ সালে শুরু হয় এবং সম্পূর্ণ করতে ছয় মাস লাগে। চলচ্চিত্রটি থিয়েটারে ১৩ই মার্চ, ২০১৫-তে ওয়াল্ট ডিজনি পিকচার্সের সিন্ডারেলা-এর সাথে আবির্ভূত হয়। চলচ্চিত্রটি সমলোচকদের থেকে ইতিবাচক সমলোচনা অর্জন করে, যার পাশাপাশি ক্রিস্টেন এন্ডারসন-লোপেজ ও রবার্ট লোপেজ কর্তৃক এটির নতুন গান "মেকিং টুডে অ্যা পার্ফেক্ট ডে"-এর জন্য প্রশংসা লাভ করে।

কাহিনীসংক্ষেপ
ক্রিস্টোফ, স্ভেন এবং ওলাফের সাহায্যের সঙ্গে এলসা অ্যানার জন্য একটি বিস্ময় করা জন্মদিন অনুষ্ঠানের পরিকল্পনা করে; কিন্তু একটি দড়ি (যা রাজ্যের মাঝে প্রবাহিত হয়) দিয়ে একটি দলগত গুপ্তধনের সন্ধানে বেরিয়ে পড়ে। এলসার ঠান্ডা লেগে যায়, এবং অজান্তে প্রত্যেকটি

শ্রেষ্ঠাংশে
 অ্যানা হিসেবে ক্রিস্টেন বেল
 এলসার হিসেবে ইডিনা মেঞ্জেল
 ক্রিস্টোফ হিসেবে জোনাথন গ্রফ
 ওলাফ হিসেবে জশ গ্যাড
 ওকেন হিসেবে ক্রিস উইলিয়ামস
 হান্স হিসেবে স্যান্টিনো ফোন্টানা
 মার্সম্যালো হিসেবে পল ব্রিগস

প্রযোজনা

২য় সেপ্টেম্বর, ২০১৪ সালে, এবিসি-এর দ্য স্টোরি অফ ফ্রোজেন: মেকিং অ্যা ডিজনি এনিমেটেড ক্লাসিকের প্রচারের সময়, ওয়াল্ট ডিজিনি এনিমেশন স্টুডিওসের প্রধান সৃজনশীল কর্মকর্তা জন ল্যাসেটর ঘোষণা দেন যে ভবিষ্যতে একটি নতুন গানের সাথে একটি স্বল্পদৈর্ঘ্য ফ্রোজেন চলচ্চিত্র মুক্তি দেওয়া হবে। একই দিনে, ভ্যারাইটি ঘোষণা দেয় যে স্বল্পদৈর্ঘ্য চলচ্চিত্রটি ২০১৫-এর প্রথম দিকে মুক্তি দেওয়া হবে, পাশাপাশি সহ-পরিচালক হিসেবে ক্রিস বাক ও জেনিফার লি, প্রযোজক হিসেবে পিটার ডেল ভেকো এবং ক্রিস্টেন এন্ডারসন-লোপেজ ও রবার্ট লোপেজ কর্তৃক একটি গান। এছাড়াও, চলচ্চিত্রটিতে তুষারমানব ওলাফ-এর ভূমিকা রয়েছে। ডিসেম্বর ৩, ২০১৪-তে, এটি ঘোষণা করা হয় যে এমি স্ক্রিবনার একজন সহ-প্রযোজক দায়িত্ব পালন করবেন এবং ফ্রোজেন ফিভার ওয়াল্ট ডিজনি পিকচার্সের সিন্ডারেলা-এর সঙ্গে ১৩ই মার্চ ২০১৫ সালে থিয়েটারে আবির্ভূত হবে। ডিসেম্বরের শেষের দিকে, চলচ্চিত্রের সহ-পরিচালকরা এসোসিয়েটেড প্রেস-এর কাছে বলেন, "এই চরিত্রগুলি এবং এই অভিনয়শিল্পী এবং এই সঙ্গীতের সম্পর্কে এখানে কিছু যাদু রয়েছে।

মুক্তি এবং অভ্যর্থনা

তথ্যসূত্র

২০১৫-এর চলচ্চিত্র
মার্কিন সঙ্গীতধর্মী হাস্যরসাত্মক চলচ্চিত্র
মার্কিন ধারাবাহিক চলচ্চিত্র
২০১০-এর দশকের ইংরেজি ভাষার চলচ্চিত্র
সাকলাইন সজিব

সাকলাইন সজিব একজন প্রথম শ্রেণির এবং এ তালিকার বাংলাদেশী খেলোয়াড়। তার অভিষেক হয় রাজশাহী বিভাগীয় দলের জন্য ২০০৬/০৭ সালে, তার ফার্স্ট ক্লাস অভিষেক ম্যাচে চট্টগ্রাম বিভাগীয় দলের সাথে ১৭ রান করে, তার সর্বোচ্চ বলিং ফিগার হল ২৬ রানে ২ উইকেট যা হয়েছিল খুলনা বিভাগীয় দলের বিপক্ষে। তিনি স্বপ্ন দেখেন দেশের হয়ে আরও আন্তর্জাতিক ক্রিকেটে প্রতিনিধিত্ব করার। দেশের জন্য  ভালো কিছু করার । ২০১৬ সালের মার্চ বাংলাদেশ ক্রিকেট দলের হয়ে আন্তর্জাতিক ক্রিকেটে অভিষেক হয় তার।

আন্তর্জাতিক ক্যারিয়ার 
অবৈধ অ্যাকশনের জন্য আরাফাত সানিকে বোলিং থেকে নিষিদ্ধ করার পর সজিবকে ২০১৬ আইসিসি টি-টোয়েন্টি বিশ্বকাপের জন্য বাংলাদেশের স্কোয়াডে যুক্ত করা হয়েছিল। অস্ট্রেলিয়ার বিপক্ষে টুর্নামেন্টে মাত্র একটি ম্যাচ খেলেছেন। তিনি ২১ মার্চ ২০১৬ তারিখে অস্ট্রেলিয়ার বিপক্ষে ২০১৬ আইসিসি ওয়ার্ল্ড টি-টোয়েন্টি টুর্নামেন্টে তার টি-টোয়েন্টি আন্তর্জাতিক (T20I) অভিষেক করেন যা তার পুরো ক্যারিয়ারে আজ পর্যন্ত একমাত্র আন্তর্জাতিক ম্যাচ ছিল।

বহিঃসংযোগ 
 ক্রিকইনফো প্লেয়ার প্রোফাইল

বাংলাদেশী ক্রিকেটার
রাজশাহী রয়্যালসের ক্রিকেটার
জীবিত ব্যক্তি
রাজশাহী বিভাগের ক্রিকেটার
১৯৮৮-এ জন্ম
বাংলাদেশের টুয়েন্টি২০ আন্তর্জাতিক ক্রিকেটার
ঢাকা ডমিনেটর্সের ক্রিকেটার
মোহামেডান স্পোর্টিং ক্লাবের ক্রিকেটার
চট্টগ্রাম বিভাগের ক্রিকেটার
রংপুর রাইডার্সের ক্রিকেটার
বাংলাদেশ উত্তরাঞ্চলের ক্রিকেটার
বাংলাদেশ এ দলের ক্রিকেটার
রাজশাহী জেলার ব্যক্তি
রাজশাহী বিভাগ থেকে আগত ক্রিকেটার
২১শ শতাব্দীর বাংলাদেশী পুরুষ ক্রীড়াবিদ
জর্জ বেথুন অ্যাডামস

জর্জ বেথুন আ্যাডামস (এপ্রিল ৩, ১৮৪৫ - অক্টোবর ৯, ১৯১১) ছিলেন মার্কিন আইনজীবী, সমুদ্র বাণিজ্য আইনে বিশেষজ্ঞ এবং মার্কিন যুক্তরাষ্ট্রের জেলা জজ। তিনি  মার্কিন যুক্তরাষ্ট্রের সুপ্রিম কোর্টে  ব্যক্তিগত আইন পেশায় নিয়োজিত ছিলেন, এবং পরবর্তীতে নিউ ইয়র্কের সাউদার্ন জেলার জেলা আদালতে জজ হিসেবে দায়িত্ব পালন করেন।

বাল্যকাল এবং কর্মজীবন 
আ্যাডামস জন্ম গ্রহণ করেন ফিলাডেলফিয়ায়। ১৯৮১ সালে সেনাবাহিনীতে যোগদানের ন্যূনতম বয়স হওয়ার আগেই তিনি মার্কিন সেনাবাহিনীর পেনসিলভানিয়া রেজিমেন্টে তালিকাভূক্ত হন, এবং স্কুল জীবনে ফিরে আসার আগ পর্যন্ত ৩ মাস সেখানে চাকরি করেন। ১৮৬৩ সালে যখন রবার্ট ই. লি'র বাহিনী পেলসিলভানিয়া আক্রমণ করে ঠিক সেই সময়ে তিনি পুনরায়  সেনাবাহিনীতে যুক্ত হন এবং কোয়ার্টার মাস্টার পদে ১৮৭১ সাল পর্যন্ত কর্মরত ছিলেন।  তারপর কিছু বছর তিনি ব্যবসা করেন। পরবর্তীতে তিনি আইন নিয়ে পড়ালেখা করেন এবং ১৮৭৮ ইং সালে ফিলাডেলফিয়ার একজন আইনজীবী হিসেবে নিজেকে প্রতিষ্ঠা করেন। এরপর তিনি ব্যক্তিগতভাবে ১৮৮৩ সাল থেকে ১৯০১ সাল পর্যন্ত নিউ ইয়র্কে জজ বেবি এবং উইলক্স এর ফার্মে সমুদ্র বিষয়ক আইনে বিশেষজ্ঞ হিসেবে আইন ব্যবসা করেন ১৮৮৪ সালে জজ বেবি এর মৃত্যুর পর, তিনি সেই ফার্মের অংশীদার হন এবং ফার্মটিকে উইলক্স, আ্যাডামস এন্ড গ্রিন হিসেবে নামকরণ করেন। সেখানে তিনি মার্কিন যুক্তরাষ্ট্রের সুপ্রিম কোর্টের সমুদ্র আইন বিষয়ক মামলা দেখাশুনা করতেন। আ্যাডামস নিউইয়র্কের ইউনিয়ন লিগ ক্লাবের সেক্রেটারী হিসেবে ১৮৯৪ সাল থেকে ১৮৯৫ সাল পর্যন্ত নিযুক্ত ছিলেন।

যোগদান এবং বিচারকাজ 
যখন জর্জ এডিসন ব্রাউন নিউইয়র্কের সাউদার্ন জেলার মার্কিন যুক্তরাষ্ট্র জেলা কোর্ট থেকে পদত্যাগ করেন, পরবর্তীতে সমুদ্র আইনের বার সদস্যরা আ্যাডামকে পুনরায় নিয়োগ দেওয়ার জন্য ১৯০১ সালে রাষ্টপতির কাছে একটি প্রস্তাব পেশ করেন। ফলশ্রুতিতে প্রেসিডেন্ট উইলিয়াম ম্যাকিনলির কাছ থেকে ১৯০১ সালের ৩০ আগস্টে ঐ পদে যোগদানের জন্য একটি যোগদানপত্র গ্রহণ করেন। ১৪ সেপ্টেম্বরে ম্যাকিনলির-এর হত্যাকাণ্ডের পরে আনুষ্ঠানিকভাবে ঐ আসনটি ৫ ডিসেম্বরে থিওডোর রুজভেল্ট কর্তৃক মনোনয়ন পায়। সিনেট ১৯০১ সালের ডিসেম্বরের আ্যাডামসকে নিশ্চিত করেন এবং একই দিনে তাকে তার কমিশন প্রদান করেন।

যখন নিযুক্ত হন, তখন আ্যাডামস শুধুমাত্র একজন জেলা জজ ছিলেন। ফেডারাল দেউলিয়া আইনের কারণে অতিরিক্ত কাজের চাপ থাকায় তিনি দুই বছর পর অসুস্থ হয়ে পড়েন; যদিও সেই জেলায় তিনজন জজ নিযুক্ত করা হয়, আ্যাডামস কখনোই আর পুরোপুরি সুস্থ হয়ে উঠেননি, কিন্তু তিনি মৃত্যুর আগ পর্যন্ত কাজ করেছেন, সামুদ্রিক আইনে সর্বদাই তিনি সর্বোচ্চ মনোনিবেশ করেছেন।

পরিবার এবং মৃত্যু 
১৯০৪ সালে, আ্যাডামস হেলেন জাঁ বেলফোরকে বিয়ে করেন। অ্যাডামস দুই বছর অসুস্থ থাকার পর অক্টোবর ৯, ১৯১১ ইং সালে হেগ, নিউইয়র্ক এ মৃত্যুবরণ করেন।  তার উইল মাত্র ১৫ শব্দের ছিল: "I give and bequeath all my estate to my wife and appoint her my executrix." তার কোন সন্তান ছিল না।

মিসেস অ্যাডামস তার স্বামীর মৃত্যুর পর নিউ ইয়র্ক মহিলা লিগে কয়েক দশক প্রাণীদের নিয়ে কাজ করেন। তিনি প্রাণীদের সেবা দেওয়ার সময় ৭১ বার পশুর কামড়ও খান। তিনি ১১০ বছর বয়সে ১৯৫০ সালে মৃত্যুবরণ করেন।

তথ্যসূত্র 

১৮৪৫-এ জন্ম
১৯১১-এ মৃত্যু
১৯শ শতাব্দীর মার্কিন রাজনীতিবিদ
চা প্রক্রিয়াজাতকরণ

চা গাছের তাজা পাতা থেকে চা তৈরির পাতা বানানোর পদ্ধতিকে চা প্রক্রিয়াজাতকরণ বলা হয়।

চা প্রক্রিয়াজাতকরনের পদ্ধতির উপর নির্ভর করে বিভিন্ন ধরনের চা পাতা আলাদা করা হয়।সাধারনত, চা প্রক্রিয়াজাতকরণ বলতে চা গাছের তাজা পাতাকে বিভিন্ন ভাবে জারণ করে,শুকিয়ে চা-পাতা তৈরিকে বুঝায়।

ইতিহাস

সবুজ চা (গ্রিন টি) 
প্রাচীন চীনে প্রথম চা গাছের পাতাকে ভেষজ ঔষধ হিসেবে ব্যবহার করা হয়। চা প্রক্রিয়াজাতকরণের সবচেয়ে প্রাচীন চীনা পদ্ধতি ছিল তাজা চা পাতাকে ভাপে দেয়া এবং তাকে সংরক্ষণ এর জন্য শুকানো। এই পদ্ধতিতে হান সম্রাজ্য এর শেষের দিকে চা তৈরি হত এবং এই পদ্ধতিতে তৈরি শুকনা চা পাতাকে আজকের দিনে "সবুজ চা" বা "গ্রিন টি" বলা হয়। খাওয়ার জন্য শুকনা চা পাতা হয় পানিতে অন্যান্য ভেষজের সাথে সিদ্ধ করে পান করা হত, অথবা, গুড়ো করে সরাসরি খাওয়া হত।

কালো চা 
কালো চা(紅茶) তৈরির পদ্ধতি সম্ভবত মিং সম্রাজ্য এর চালু হয় ।আবার, ওলং চা এর অতিরিক্ত জারনের ফলে কালো চা তৈরি হয় বলেও ধারণা করা হয়। আবার সাদা চা এবং সবুজ চা তৈরির পদ্ধতি থেকে পরোক্ষভাবে কালো চা তৈরির পদ্ধতি চালু হয় বলেও ধারণা করা হয়। ব্লাক টি বা কালো চা সবচেয়ে বেশি প্রচলিত। এই চা প্রক্রিয়া করণের সময় অক্সিডেশন ঘটানো হয়ে থাকে।

প্রক্রিয়াজাত করণ 
প্লাকিংঃ চা বাগান থেকে চায়ের দুটি পাতা একটি কুঁড়ি সংগ্রহ করার প্রক্রিয়া কে প্লাকিং বলা হয়। প্লাকিং সাধারণত হাতে বা মেশিনের সাহায্যে করা যায়। তবে বাংলাদেশে হাতে প্লাকিং বেশি করা হয়ে থাকে।

উইদারিংঃ কালো চা প্রক্রিয়াজাত করণের ১ম ধাপ উইদারিং। এই ধাপে বাগান থেকে সংগ্রহ করা দুটি পাতা একটি কুঁড়ি ৮-১০ ঘণ্টা রেখে দেয়া হয়। যাতে করে আর্দ্রতা হ্রাস পায়। এবং পাতা গুলি মলিন হতে শুরু করে। এই ধাপে চা এর বিভিন্ন রাসায়নিক পরিবর্তন শুরু হতে থাকে।

রোলিংঃ   এই ধাপে চায়ের পাতা গুলি খুব ছোট ছোট করে কাটা হয়। এই কাটা কাজটি করা হয় CTC মেশিনের সাহায্যে। রোলিং এর সময় পাতার কোষ প্রাচীর গুলি ভেঙ্গে যায় এর ফলে পলিফেনল এবং পলিফেনল অক্সিডেজ এনজাইম একত্রিত হয়ে মিশ্রিত হয়।

অক্সিডেশন/ জারণঃ ব্লাক টি বা কালো চা প্রক্রিয়াজাতের সবচেয়ে গুরুত্বপূর্ণ ধাপ অক্সিডেশন বা জারণ। এই ধাপ কে ফারমেন্টেশন বলা হয়। রোলিং এর পরে চায়ের পাতা গুলিকে ১ থেকে ২ ঘণ্টার জন্য বতাসের উপস্থিতিতে জারিত হবার জন্য রেখে দেয়া হয়। এই জারণের জন্য চায়ের রঙ কালচে হয়ে থাকে। এই ধাপেই থিয়োরুবেজিন ও থিয়োফ্লাবিন তৈরি হয় যা চায়ের গুনগত মান প্রকাশ করে থাকে।

শিফটিংঃ  এই ধাপে ফার্মেন্টেড চা পাতাগুলিকে গুগি শিফটারের মধ্যদিয়ে চালনা করা হয়। এবং এই চালনা করার ফলেই চা পাতা গুলি দানাদার আকার ধারণ করে।

ড্রাইয়িং / শুষ্কী করণঃ এই ধাপে চা পাতাগুলিকে ড্রায়ারের / শুষ্কীকরণ যন্ত্রের সাহাযে শুষ্ক করা হয়ে থাকে। শুকানোর পরে চা পাতার আদ্রর্তা হয় ৩-৪%।

গ্রেডিংঃ গ্রেডিং হচ্ছে চা প্রক্রিয়াজাত করণের সর্ব শেষ ধাপ। এই ধাপে চা কে বিভিন্ন গ্রেডে ভাগ করা হয়ে থাকে।

পদ্ধতি

পদ্ধতি

সাধারণ 
যদিও প্রতিটি ধরনের চায়ের স্বাদ, গন্ধ এবং চাক্ষুষ চেহারা আলাদা থাকে তবে

তথ্যসূত্র

বহিঃসংযোগ 
 চা তৈরির বিস্তারিত ধাপসমুহ (চীনা)
 চা উৎপাদনের বর্ণনা - সরকারি ওয়েবসাইট (চীন)
 চীনের ১৯শতাব্দীর চা বাণিজ্য  
 Pu-erh চা তৈরির প্রক্রিয়া, গ্রিন টি তৈরি-প্রক্রিয়ার অনুরূপ  

চা
চা উৎপাদন
চীনা উদ্ভাবন
চায়ের প্রকারভেদ
পাকিস্তানের শহরের তালিকা

পাকিস্তানের শহরগুলোর তালিকা।

প্রদেশ

বেলুচিস্তান 
 বেলুচিস্তানের শহরসমূহের তালিকা

খাইবার পাখতুনখোয়া 
 খাইবার পাখতুনখোয়ার শহরসমূহের তালিকা

পাঞ্জাব 
 পাঞ্চাবের শহরসমূহের তালিকা

সিন্ধু 
 সিন্ধুর শহরসমূহের তালিকা

সেমি স্বায়ত্তশাসিত প্রদেশ/টেরিটোরিজ

গিলগিট বালতিস্তান 
 গিলগিট
 স্কার্ডুতে
 গাঙ্গচি
 শিগর
 এ্যাসোর
 দিয়ামার
 গাইজার
 খারমাং
 গুলতারি
 রন্ডো
 হাঞ্জা নগর
 গোপি

আজাদ জম্মু ও কাশ্মীর 
 মুজাফরাবাদ
 মিরপুর
 ভিমবার
 কোটিল
 রাজকুট
 বাঘ
 জাতলান

উত্তর পশ্চিম সীমান্ত 
 আলিজাই
 বারা
 দর্রা আদম খেল
 গোলাম খানা মেহরাবপুর
 জামরুদ
 খার
 লন্ডি কোটাল
 মাকিন
 মির আলী
 মিরানশাহ
 পারাচিনার
 রাজমাক
 সাদ্দা
 ওয়ানা

ইসলামাবাদ রাজধানী অঞ্চল

তথ্যসূত্র 

দেশ অনুযায়ী শহরের তালিকা
পাকিস্তানের শহর
পাকিস্তানের টেলিফোন কোড তালিকা

পাকিস্তানের এরিয়া কোড দুই থেকে পাঁচ অঙ্কের হয়; সাধারণত ছোট শহর, উপসর্গ দীর্ঘ হয়। সব বড় শহরের দুই সংখ্যার কোড আছে। ছোট শহরগুলোতে ছয়টি ডিজিটাল থাকতে পারে যেখানে বড় শহরগুলোতে সাত অঙ্কের নম্বর রয়েছে। আজাদ কাশ্মীরের টেলিফোন লাইনে পাঁচটি সংখ্যা থাকে। ২০০৯ সালে ১ জুলাইয়ে ,করাচি এবং লাহোরের টেলিফোন নম্বরগুলি সাত অঙ্ক থেকে আট অঙ্কে পরিবর্তন করা হয়েছিল। এটি একটি 9 দিয়ে শুরু হওয়ায় সমস্ত ফোন নম্বরের শুরুতে 9 যোগ করে এবং অন্যান্য সমস্ত লাইনে 3 যোগ করার মাধ্যমে সম্পন্ন হয়েছিলো৷ 

নিচে পাকিস্তানের বিভিন্ন শহর ও জেলার জন্য ডায়ালিং কোডের তালিকা দেওয়া হল।

স্থায়ী টেলিফোন 
পাকিস্তানের আঞ্চলিক কোড দুই থেকে পাঁচ ডিজিট দিয়ে গঠিত; সাধারণ ক্ষেত্রে দুই ডিজিট আর আন্তর্জাতিক ক্ষেত্রে বাড়তি দুইটি যোগ করতে হয়। সব বড় শহরগুলো আলাদা দুইটি ডিজিট রয়েছে। ছোট শহরগুলোর ছয়টি নাম্বার যেখানে বড় শহরগুলোর ক্ষেত্র সাতটি নাম্বার ব্যবহার করা হয়। আজাদ ও কাশ্মীরের টেলিফোনে পাঁচটি সংখ্যা ব্যবহৃত হয়। ১ জুলাই ২০০৯ এ করাচি এবং লাহোরের টেলিফোন ডিজিট সাতটি থেকে আটটি করা হয়। এটি প্রত্যেকটি নাম্বারের শুরুতে বাড়তি ৯ যোগ করে করা হয় যা শুধুমাত্র সরকারি ও আধা সরকারী কাজে ব্যবহৃত হয়, অন্যান্য ক্ষেত্রে বাড়তি ৩ যোগ করা হয়।

পাকিস্তানের বিভিন্ন শহরের ফোনের ডায়ালিং কোডের তালিকা

ইসলামাবাদ ক্যাপিটাল টেরিটরি

উত্তর পশ্চিম সীমান্ত

বেলুচিস্তান

পাঞ্জাব

মোবাইল টেলিফোন 
মে ২০১০ এর আগে, পাকিস্তান আন্তর্জাতিক কনভেনশন (ITU-T E-164) এর ৪ সংখ্যার মোবাইল সার্ভিস প্রোফাইডার কোড (উদা: ০৩০০) এবং ৭ ডিজিটেরসাবস্ক্রাইবার নাম্বার (উদা: ১০১০১০১) ব্যবহার করত।

তথ্যসূত্র 

দেশ অনুযায়ী টেলিফোন কোডের তালিকা
দেশ অনুযায়ী টেলিফোন নম্বর
নেপালের রাষ্ট্রপতি

সংঘীয় লোকতান্ত্রীক গণতন্ত্র নেপালের রাষ্ট্রপতি () হচ্ছেন নেপালের রাজ্য প্রধান।  ২০০৮ সালে এই দেশটি প্রজাতন্ত্র দেশ হিসেবে ঘোষণা পাওয়ার পর রাষ্ট্রপতি কার্যালয় তৈরি করা হয়। নেপালের বর্তমান রাষ্ট্রপতি রামচন্দ্র পৌডেল, যিনি অক্টোবর ২০২৩ তে জয়ী হন। রাষ্ট্রপতিকে আনুষ্ঠানিকভাবে "মান্যবর ()" বলে সম্বোধন করা হয়।

নির্বাচন ও ক্ষমতা 
প্রেসিডেন্ট নেপালের সংসদ ও প্রাদেশিক আইনসভার সদস্যদের সমন্বয়ে গঠিত একটি ইলেক্টোরাল কলেজের ভোটে নির্বাচিত হয়। যিনি অধিক ভোট পান, তিনি নির্বাচিত হিসেবে ঘোষিত হন। I যদি কেউ ১ম পর্যায়ে সংখ্যাগরিষ্ঠ ভোট না পায়, ততক্ষণ পর্যন্ত এই ভোট পর্ব চলতে থাকে। রাষ্ট্রপতির মেয়াদ ৫ বছর দীর্ঘায়িত হয়। একজন প্রেসিডেন্ট যতবার ইচ্ছা মনোনীত হতে পারেন, কিন্তু দুইবারের বেশি প্রেসিডেন্ট হতে পারবেন না

রাষ্ট্রপতির ক্ষমতা প্রায় সম্পূর্ণরূপে আনুষ্ঠানিক। সংসদীয় গণতন্ত্রের মত, নেপালের প্রেসিডেন্ট শুধু নামেমাত্র প্রধান নির্বাহী নয়। বরং সংবিধান মতে তিনি প্রধানমন্ত্রী ও অন্যান্য মন্ত্রীদের উপর ক্ষমতা রাখেন।

নেপালের রাষ্ট্রপতির তালিকা (২০০৮–বর্তমান)

সর্বশেষ নির্বাচন 
রাষ্ট্রপতির নির্বাচন
সূত্র:www.thehindu.com

তথ্যসূত্র

বহিঃসংযোগ
নেপালের রাষ্ট্রপতির কার্যালয় 

নেপালের রাষ্ট্রপতি
নেপাল সরকার
নেপালের রাজনীতি
টুয়েলভ ইয়ার্স আ স্লেইভ (চলচ্চিত্র)

টুয়েলভ ইয়ার্স আ স্লেইভ ২০১৩ সালে মুক্তি পাওয়া জীবনীমূলক চলচ্চিত্র। সলোমন নর্থাম্প নামের একজন কৃষ্ণাঙ্গ আমেরিকান ভদ্রলোকের ভাগ্যের ফেরে দাস হয়ে বারো বছর কাটানোর কাহিনী। সলোমন নর্থাম্প এর একই নামের লেখা বই থেকে ভিত্তি করে চলচ্চিত্রটি নির্মিত হয়েছে।

কাহিনী সংক্ষেপ
১৮৪১ সালে আমেরিকার দাস প্রথার যুগ। কালো মানুষ আফ্রিকান-আমেরিকান সলোমন নর্থাম্প। স্থানীয় আইন অনুসারে একজন স্বাধীন মানুষ। ভায়োলিন বাজিয়ে, স্ত্রী অ্যান আর দুই সন্তান মার্গারেট আর আলোনযো-কে নিয়ে আমেরিকার নিউইয়র্ক শহরে থাকতেন। স্বাভাবিক জীবনই পার করছিলেন সেখানে। একদিন দুই অচেনা ব্যক্তি তাকে ভালো বেতনে এক জায়গায় কাজের প্রস্তাব দেয়। রাজি হয় সলোমন। কিন্তু দুজন তাকে এক দাস ব্যবসায়ীর কাছে বিক্রি করে দেয়। মুহূর্তের মধ্যে পাল্টে যায় সলোমনের জীবন। বিভীষিকাময় পরিস্থিতিতে পড়ে যায় সে। তার নাম পর্যন্ত পাল্টে ফেলা হয়। নতুন নাম রাখা হয় প্ল্যাট। নানান ঘটনা, দুর্ঘটনার মধ্য দিয়ে কাহিনী এগিয়ে চলে।

কুশীলব
 চুয়াটেল এজিওফর - সলোমন নর্থাপ
 মাইকেল ফাসবেন্ডার - এডউইন এপস
 সারা পলসন - ম্যারি এপস
 লুপিটা নিয়ংও - প্যাটসি
 পল ডেনো - জন টিবেটস
 বেনেডিক্ট কাম্বারব্যাচ - উইলিয়াম ফোর্ড
 অ্যালফ্রি উডার্ড - হ্যারিয়েট শ
 ব্র্যাড পিট - স্যামুয়েল বাস
 অ্যাডেপেরো ওদুয়ে - এলাইজা
 গ্যারেট ডিলাহান্ট - আর্মসবি
 স্কুট ম্যাকনেয়ারি - মেরিল ব্রাউন
 ট্যারান কিলাম - আব্রাম হ্যামিল্টন
 ক্রিস্টোফার বেরি - জেমস এইচ. বার্চ
 ক্রিস চক - ক্লিমেন্স রে
 রব স্টাইনবার্গ - মিস্টার পার্কার
 পল জিয়ামাটি - থিওফিলাস ফ্রিম্যান
 মাইকেল কেনেথ উইলিয়ামস - রবার্ট
 ব্রায়ান ব্যাট - জজ টার্নার
 বিল ক্যাম্প - এবেনেজার র‍্যাডবার্ন
 টম প্রক্টর - বিডি
 জে হ্যুগুলি - শেরিফ
 স্টর্ম রেইড - এমিলি
 কোয়াভ্যানজানে ওয়ালিস - মার্গারেট নর্থাপ
 ডোয়াইট হেনরি - আঙ্কল আব্রাম

তথ্যসূত্র

বহিঃসংযোগ
 
 
 
 

২০১৩-এর চলচ্চিত্র
২০১০-এর দশকের ঐতিহাসিক চলচ্চিত্র
ব্রিটিশ চলচ্চিত্র
ব্রিটিশ নাট্য চলচ্চিত্র
মার্কিন ঐতিহাসিক নাট্য চলচ্চিত্র
মার্কিন জীবনীমূলক নাট্য চলচ্চিত্র
বর্ণবাদ সম্পর্কে চলচ্চিত্র
শ্রেষ্ঠ চলচ্চিত্র বিভাগে বাফটা পুরস্কার বিজয়ী
ফিল্মফোর প্রডাকশন্সের চলচ্চিত্র
আইকন প্রোডাকশন্সের চলচ্চিত্র
নিউ অর্লিন্সে ধারণকৃত চলচ্চিত্র
ধর্ষণ সম্পর্কে চলচ্চিত্র
সত্য ঘটনা অবলম্বনে নাট্য চলচ্চিত্র
নিউ ইয়র্ক শহরের পটভূমিতে চলচ্চিত্র
শ্রেষ্ঠ চলচ্চিত্র বিভাগে ইন্ডিপেন্ডেন্ট স্পিরিট পুরস্কার বিজয়ী
শ্রেষ্ঠ চলচ্চিত্র বিভাগে একাডেমি পুরস্কার বিজয়ী
শ্রেষ্ঠ নাট্যধর্মী চলচ্চিত্র বিভাগে গোল্ডেন গ্লোব বিজয়ী
১৮৫০-এর দশকের পটভূমিতে চলচ্চিত্র
২০১৩-এর নাট্য চলচ্চিত্র
আফ্রিকান-মার্কিন চলচ্চিত্র
ব্রিটিশ ঐতিহাসিক চলচ্চিত্র
ব্রিটিশ স্বাধীন চলচ্চিত্র
মার্কিন ঐতিহাসিক চলচ্চিত্র
মার্কিন স্বাধীন চলচ্চিত্র
বাফটা বিজয়ী (চলচ্চিত্র)
২০১০-এর দশকের ইংরেজি ভাষার চলচ্চিত্র
ফক্স সার্চলাইট পিকচার্সের চলচ্চিত্র
সামিট এন্টারটেইনমেন্টের চলচ্চিত্র
রিজেন্সির চলচ্চিত্র
মার্কিন দাসপ্রথা সম্পর্কে চলচ্চিত্র
২০১০-এর দশকের মার্কিন চলচ্চিত্র